	

SPORAZUMA U OBLASTI ZAŠTITI ŽIVOTNE SREDINE I DRUŠTVA

[bookmark: _GoBack]Mi, dole potpisani, obavezujemo se da ćemo se pridržavati – i obezbediti da se svi naši podugovarači pridržavaju – domaćeg zakonodavstva i propisa primenjivih u Republici Srbiji, posebno radnog zakonodavstva i propisa u oblasti zaštite životne sredine, kao i dobre privredne prakse i svih obaveza koje proizilaze iz relevantnih međunarodnih konvencija i multilateralnih  ugovora primenjivih u Republici Srbiji. 

Ljudska prava.  Obavezujemo se da ćemo poštovati principe Evropske konvencije za zaštitu ljudskih prava i osnovnih sloboda Saveta Evrope (u daljem tekstu: “ECHR”) i Evropske socijalne povelje (u daljem tekstu: (ESC). 

Radna prava: Posebno se obavezujemo da ćemo poštovati principe ECHR i ESC koji se odnose na: dečiju radnu snagu, prinudni rad, zabranu diskriminacije i pravo na udruživanje, pravo na kolektivni ugovor.

Posebno imajući u vidu rad dece, obavezujemo se da ćemo obezbediti da deca do 18 godina nisu zaposlena  na realizaciji projekta, osim ukoliko zakoni ili propisi države u kojoj se ugovara dozvoljavaju ovu mogućnost za decu sa navršenih najmanje 15 godina i isključivo u skladu sa nacionalnim zakonodavstvom i propisima i pod uslovima predviđanim u članu 7 ESC, kojim se predviđa da deca sa najmanje 15 godina budu angažovana za lake posle i pod uslovom da su njihovo zdravlje, bezbednost i moral u potpunosti zaštićeni, kao i da im je obezbeđena obuka i stručno usavršavanje za relevantni sektor aktivnosti. 

Bezbednost i zdravlje na radu, kao i javno zdravlje. Obavezujemo se da se (i) pridržavamo svih primenjivih odredbi iz oblasti bezbednosti i zdravlja na radu u skladu sa zakonodavstvom Republike Srbije; (ii) pripremimo i primenimo neophodne planove i sisteme upravljanja u oblasti bezbednosti i zdravlja na radu, u skladu sa merama definisanim u Okviru ili planu upravljanja zaštitom životne sredine i socijalnom zaštitom[footnoteRef:1] gde god je primenjivo, Smernicama MOR u oblasti zaštite na radu i sistemima menadžmenta[footnoteRef:2] kao i OSH okvirnom direktivom[footnoteRef:3]; (ii) koristimo modele upravljanja bezbednošću koji su u skladu sa međunarodnim standardima i principima ljudskih prava i međunarodnom dobrom praksom u vezi sa pravilima ponašanja, ukoliko su takvi modeli potrebni za projekat. [1:  ESSMF or ESSMP]  [2:  Dostupno na https://www.ilo.org/wcmsp5/groups/public/---ed_protect/---protrav/---safework/documents/normativeinstrument/wcms_107727.pdf]  [3:  Direktiva 89/391/EEC (“OSH "Okvirna direktiva"), dostupno na https://eur-lex.europa.eu/legal-content/EN/TXT/HTML/?uri=CELEX:01989L0391-20081211&qid=1648035354689&from=en ] 


Zaštita životne sredine. Obavezujemo se da ćemo preduzeti sve razumne korake da zaštitimo životnu sredinu unutar područja obuhvaćenog projektom i da ograničimo pretnje za ljude i imovinu koje nastaju usled zagađenja, buke, saobraćaja i drugih ishoda aktivnosti. U tom cilju, emisije, površinski ispusti i efluenti iz naših aktivnosti biće minimizirani i biće u skladu sa ograničenjima, specifikacijama ili odredbama definisanim u (ubacite naziv relevantnog dokumenta) [footnoteRef:4]. [4:  Na primer: EIA (Procena uticaja na životnu sredinu) i ESSMP (planu upravljanja zaštitom životne sredine i socijalnom zaštitom)] 


Ekološki i društveni učinak. U tom cilju, obavezujemo se da (i) dostavljamo mesečne izveštaje o ekološkom i socijalnom monitoringu Kancelariji za upravljanje javnim ulaganjima („Ugovorni organ“); i (ii) pridržavamo se mera koje su nam propisane kao što je navedeno u ekološkim dozvolama [ako je primenjivo][footnoteRef:5] i svim korektivnim ili preventivnim merama navedenim u godišnjem izveštaju o monitoringu životne sredine i društva. U tom cilju, mi ćemo pripremiti i implementirati Sistem upravljanja životnom sredinom i društvom u skladu sa veličinom i složenošću ugovora i dostaviti Kancelariji za upravljanje javnim ulaganjima detalje (i) planova i procedura, (ii) uloga i odgovornosti i ( iii) relevantne izveštaje o praćenju i pregledu. [5:  Na primer: EIA (Procena uticaja na životnu sredinu) i ESSMP (planu upravljanja zaštitom životne sredine i socijalnom zaštitom)] 


Obavezujemo se da ćemo uspostaviti mehanizam na nivou projekta za adresiranje i izveštavanje o upitima i žalbama u vezi sa ovim projektom.

Ovim izjavljujemo da naša ponuđena cena za ovaj ugovor uključuje sve troškove vezane za poštovanje naših obaveza u oblasti zaštite životne sredine i društva u okviru ovog ugovora. Obavezujemo se da (i) u konsultaciji sa Kancelarijom za upravljanje javnim ulaganjima, ponovo procenimo sve promene u dizajnu projekta koje potencijalno mogu da izazovu negativne uticaje na životnu sredinu ili društvo; (ii) redovno dostavljamo Kancelariji za upravljanje javnim ulaganjima detaljan izveštaj o svim nepredviđenim ekološkim ili društvenim rizicima ili uticajima koji mogu nastati tokom izvršenja ugovora i implementacije, a koji možda nisu prethodno uzeti u obzir i (iii ) u konsultaciji sa Kancelarijom za upravljanje javnim ulaganjima, prilagodimo mere ekološkog i društvenog monitoringa i ublažavanja, ukoliko bude potrebe, kako bismo osigurali usklađenost sa našim ekološkim i društvenim obavezama.

Osoblje u oblasti ekologije i socijalne zaštite. Omogućićemo Ugovaraču kontinuirano praćenje i nadzor nad primenom gore navedenih ekoloških i društvenih obaveza. U tu svrhu, mi ćemo imenovati i zadržati na funkciji do završetka ugovora Tim za upravljanje životnom sredinom i socijalnim pitanjima (odgovarajuće skaliran u odnosu na veličinu i složenost ugovora) razumno zadovoljavajući za Ugovarača i kome će Ugovarač imati potpun i neposredan pristup. Tim će imati dužnost i neophodna ovlašćenja da obezbedi poštovanje ovog Sporazuma u oblasti zaštiti životne sredine i društva.

Obezbedićemo Ugovaraču i CEB-u i svim revizorima koje je imenovao bilo koji od njih, pravo inspekcije svih naših računa, evidencija, elektronskih podataka i dokumenata, kao i projektnih lokacija, a u vezi sa ekološkim i socijalnim aspektima trenutnog ugovora, kao i svih naših podizvođača.

